Ordîxanê Celîl

Ordîxanê Celîl (24ê tebaxa 1932 li Êrîvanê - 20ê cotmeha 2007 li Sankt Petersburgê), doktorê zimannasiyê, profesor, zargotinnas û ronakbîrekî kurd ê binavûdeng bû.

Di sala 1951an de li Zanîngeha Êrîvanê beşa fîlolojiyê dixwîne û di sala 1956an de teva dike. Heman salê li Akademiya Zanistê ya Ermenistanê, di beşa Kurdolojiyê de mîna asîstan kar dike. Celîl yekemîn asîstanê beşa kurdzaniyê ye. Di sala 1957an de li Zanîngeha Lenîngradê li Înstîtuya Zanistî ya Rojava di Kursiya Kurd de dest bi kar dike.

Ordîxanê Celîl yekemîn spîkerê Radyoya Kurdî ye û 3 salan vî karî dike. Demek, bi birayê xwe Celîlê Celîl û xuşka xwe Cemîle Celîl re li Gurcistan û Ermenistanê, li herêmên ku kurd lê dijîn digerin û li ser zargotin û edebiyata gelêrî ya kurd lêkolînan dikin û berheman berhev dikin.

Di sala 1958an de diçe serdana Başûrê Kurdistanê û li wir, li ser zimanê kurdî lêkolînan dike. Dîsa di salên 1970yî de li ser kurdên ku sirgûnê Kazaxistan û Turkmenistanê bûne, xebatan dike.

 Pirtûkên wî 
 Stranên Lîrîk Ên Gelêrî yên Kurd (1964)
 Kela Dimdim
 Xanê Dest Zêrîn
 Biwêj û Gotinên Pêşiyan Ên Kurd
 Çîrokên Gelêrî Yên Kurd
 Folklora Kurd (2 cild in û bi birayê xwe Celîle Celîl re amade kirine)

 Çavkanî 

Kategorî:Jidayikbûn 1932
Kategorî:Mirin 2007
Kategorî:Nivîskarên êzîdî
Kategorî:Nivîskarên kurd
Kategorî:Profesor
Kategorî:Radyoya Êrîvanê
Kategorî:Zimannasên kurd